Paisaia Figueresetik hurbil

Paisaia Figueresetik hurbil () Salvador Dalí margolari espainiarraren margolan ospetsua da, 1910ean egina. Artistaten ezagutzen den lan goiztiarrena da: sei urte zituen egin zuenean. 

Dalíren ibilbidearen hasieran, bere lehen eragina mugimendu inpresionistarena zen. Pintura hau Dalíren garai inpresionistaren adibiderik garbienetako bat da. Hurrengo hamar urteetan gero eta kolore distiratsu eta sutsuagoak erabili zituen 1920ko hamarkadara arte, orduan hasi baitzen konposizio kubistak eta surrealistak sortzen.

Lan hau Dalíren "garapen aldian" egin zen, gutxi gorabehera 1928-1929 arte iraun zuena. Surrealismoaren aurreko aldia izan zen, eta garai hartan zeuden arte estiloak emulatu zituen, nabarmenago barrokoa, klasikoa, inpresionismoa eta forma kubistak. Daliren inpresionismoarekiko interes goiztiarraren adibide da.

Figueres gertuko paisaia olioz margotu zuen 14 x 9 zm-ko postal baten gainean. Albert Field-ek Astorian (Queens, New York) zuen bilduma pribatuko parte izan zen. Egun, ordea, St. Petersburg (Florida) hiriko Salvador Dalí Museumaren bilduma iraunkorreko parte da.

 Erreferentziak 

 Kanpo estekak 

Kategoria:Salvador Dalíren margolanak
Kategoria:Inpresionismoko margolanak
Kategoria:Kataluniako margolanak
Kategoria:1910eko margolanak
Kategoria:1910 Espainian
Kategoria:Paisaiak artean